P. Hrušovský, predseda NR SR: (2004-10-26):
I. Harna, poslanec: Ďakujem za slovo. Vážený pán predseda parlamentu, vážený pán minister, kolegyne, kolegovia, dovoľte mi ako spoločnému spravodajcovi oboznámiť vás so spoločnou správou výborov Národnej rady Slovenskej republiky o výsledku prerokovania vládneho návrhu zákona, ktorým   sa   dopĺňa zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku, takzvaný stavebný zákon, v znení neskorších predpisov a zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov, tlač 849, v druhom čítaní. Výbor Národnej rady Slovenskej republiky pre hospodárstvo, privatizáciu a podnikanie ako gestorský výbor k vládnemu návrhu zákona, ktorým sa dopĺňa zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku v znení   neskorších   predpisov   a    zákon č. 312/2001 Z. z. o štátnej službe a o zmene a doplnení niektorých zákonov v znení neskorších   predpisov    podáva   Národnej rade Slovenskej republiky v súlade s § 79 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky v druhom čítaní. Národná rada Slovenskej republiky uznesením č. 1170 z 8. septembra 2004 pridelila vládny návrh zákona Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre verejnú správu. Ako gestorský výbor Národnej rady určila Výbor Národnej rady Slovenskej republiky pre hospodárstvo, privatizáciu a podnikanie na prerokovanie a schválenie spoločnej správy výborov. Iné výbory Národnej rady Slovenskej republiky uvedený zákon neprerokovali. Vládny návrh zákona bol určenými výbormi prerokovaný v stanovenom termíne. Ústavnoprávny výbor Národnej rady Slovenskej republiky prerokoval zákon 5. októbra 2004 a neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre hospodárstvo, privatizáciu a podnikanie  prerokoval návrh zákona 13. októbra 2004 a uznesením č. 439 odporučil Národnej rade Slovenskej republiky návrh zákona schváliť so zmenami a doplnkami. A nakoniec Výbor Národnej rady Slovenskej republiky pre verejnú správu prerokoval návrh zákona  14. októbra 2004 a uznesením č. 236 odporučil Národnej rade  Slovenskej republiky návrh zákona schváliť s  pozmeňujúcim a doplňujúcim návrhom, ktorý je uvedený v prílohe uznesenia. Z uznesení výborov Národnej rady Slovenskej republiky uvedených pod bodom III tejto správy vyplýva jeden pozmeňujúci a doplňujúci návrh. Tento návrh sa týka termínu účinnosti zákona, tak ako je uvedený v spoločnej    správe, to znamená, že účinnosť zákona z 1. decembra 2004 presúva na 1. január 2005. Výbor Národnej rady Slovenskej republiky pre hospodárstvo, privatizáciu a podnikanie ako gestorský výbor podľa § 79 ods. 4 písm. c)  rokovacieho poriadku odporúča Národnej rade Slovenskej republiky uvedený pozmeňujúci návrh schváliť a podľa rokovacieho poriadku § 79 ods. 4 a § 83  rokovacieho poriadku odporúča Národnej rade Slovenskej republiky  schváliť aj zákon ako celok. Vážený pán predseda, otvorte, prosím, rozpravu.